Henrik Tömmernes

pisi|Henrik Tömmernes 2013. aastal Utica Cometsi meeskonnas
Joakim Henrik Tömmernes (sündinud 28. augustil 1990 Karlstadis) on Rootsi jäähokimängija, kes mängib kaitsjana Rootsi kõrgliigaklubis Frölunda.

Rootsi kõrgliigas debüteeris ta hooajal 2008–09 Frölunda meeskonnas.

2011. aastal valis Vancouver Canucks ta NHL-i draftis 210. valikuna. Canucksiga sõlmis ta lepingu 2013. aastal. Hooajal 2013–14 asus ta mängima American Hockey League'is Canucksi noorteklubis Utica Comets, kuid NHL-is tal Canucksi meeskonnas debüüdi teha ei õnnestunud. 2015. aasta jaanuaris naasis Tömmernes Euroopasse, mängides hooaja lõpuni Soome kõrgliigaklubis Tappara. Samal hooajal jõudis ta Tapparaga Soome meistrivõistlustel finaali, kus kaotati Oulun Kärpätele.

Aastatel 2015–2017 mängis Tömmernes taas Frölundas. Aastatel 2016 ja 2017 võitis ta klubiga Jäähoki Meistrite Liiga. Hooajal 2015–16 oli Tömmernes Meistrite Liigas resultatiivseim kaitsemängija (3+7). 2016. aastal tuli ta Frölundaga ka Rootsi meistriks. Hooajal 2016–17 oli Tömmernes Rootsi kõrgliigas resultatiivseim kaitsemängija (8+31) ning ta valiti liiga hooaja parimaks kaitsjaks.https://www.eliteprospects.com/player/10018/henrik-tommernes (vaadatud 25.5.2021)

2017. aasta mais sõlmis ta lepingu Genève-Servette'iga. 2023. aastal tuli ta Genève-Servette'iga Šveitsi meistriks. 2020–2023 valisid ajakirjanikud Tömmernesi neljal hooajal järjest Šveitsi kõrgliiga hooaja parimaks kaitsjaks. Hooajal 2021/22 valiti ta kogu liigahooaja väärtuslikumaks mängijaks. Hooaegadel 2021/22 ja 2022/23 oli ta Šveitsi kõrgliigas resultatiivseim kaitsemängija.

Hooaja 2023/24 eel naasis Tömmernes Frölundasse.

Rootsi jäähokikoondise koosseisus osales Tömmernes maailmameistrivõistlustel esimest korda 2021. aasta maailmameistrivõistlustel ning oli sel turniiril koondise kapten. Aasta hiljem kuulus ta Rootsi koondisse taliolümpiamängudel.

 Viited 

 Välislingid 
 Henrik Tömmernes hockeydb.com lehel

Kategooria:Rootsi jäähokimängijad
Kategooria:Frölunda HC mängijad
Kategooria:Tappara mängijad
Kategooria:Genève-Servette HC mängijad
Kategooria:Sündinud 1990